techiaith/cofnodycynulliad_en-cy huggingface dataset:
English: I thank Neil Hamilton for his questions. As I said to the local Member, the questions asked of HMRC are those that I have already raised. I wouldn't, however, wish to reach a conclusion or to judge whether HMRC have behaved in a responsible way, and whether the action taken by HMRC was proportionate to the level of debt. I would prefer to have all of the evidence and all of the details to hand before I make judgment. However, I would like to say that HMRC needs to be more responsible in terms of the approach it takes to employers within Wales. Many employers are providing essential work in very challenging areas or in very deprived communities, and the decisions reached by HMRC should not just be on the basis of how much debt is outstanding, but equally what the potential of the company is to repay that debt, and the impact that closure would have on the community. Responsible behaviour by HMRC is absolutely essential.
Welsh: Diolch i Neil Hamilton am ei gwestiynau. Fel y dywedais wrth yr Aelod lleol, y cwestiynau a ofynnwyd i Gyllid a Thollau EM yw'r rhai yr wyf eisoes wedi'u gofyn. Ni fyddwn, fodd bynnag, yn dymuno dod i gasgliad na barnu pa un a yw Cyllid a Thollau EM wedi ymddwyn mewn modd cyfrifol, ac a yw'r camau a gymerodd Cyllid a Thollau EM yn gymesur â lefel y ddyled. Byddai'n well gennyf gael yr holl dystiolaeth a'r holl fanylion i law cyn gwneud dyfarniad. Fodd bynnag, hoffwn ddweud bod angen i Gyllid a Thollau EM fod yn fwy cyfrifol o ran y modd y maent yn ymdrin â chyflogwyr yng Nghymru. Mae llawer o gyflogwyr yn darparu gwaith hanfodol mewn ardaloedd heriol iawn neu mewn cymunedau difreintiedig iawn, ac ni ddylai Cyllid a Thollau EM wneud penderfyniadau ar sail maint y ddyled yn unig, ond hefyd ar botensial y cwmni i ad-dalu'r ddyled honno, ac effaith cau'r cwmni ar y gymuned. Mae'n gwbl hanfodol bod Cyllid a Thollau EM yn ymddwyn yn gyfrifol.
English: Thank you. The Hywel Dda university health board is committed to maintaining the paediatric ambulatory care unit at Withybush hospital. Services are available from 10 a.m. to 10 p.m. seven days a week, and local families are being assured that they can continue to access services as they do now and do not need to make changes in how they access care.
Welsh: Diolch. Mae bwrdd iechyd prifysgol Hywel Dda wedi ymrwymo i gynnal yr uned triniaethau dydd pediatrig yn Ysbyty Llwynhelyg. Mae gwasanaethau ar gael o 10 a.m. i 10 p.m., saith diwrnod yr wythnos, ac mae teuluoedd lleol yn cael eu sicrhau y gallant barhau i gael gafael ar wasanaethau fel y maent yn ei wneud yn awr ac nad oes angen iddynt wneud newidiadau i'r modd y maent yn cael gafael ar ofal.
English: I thank you, Cabinet Secretary, for what you've already said. You did join with me, through the summer recess, to view for yourself, alongside me, and speak to, all those involved in delivering this care in paediatric services, both in Glangwili and also in Withybush. And what we've seen, and what we've heard, really supports what you've just said - that we have a very, very good workforce there, who are delivering a really good service. Nonetheless, you are right to say, and it is the case, that there are challenges recruiting consultants and other staff within Wales and beyond Wales. And what we heard, and the plans that are afoot, seemed to be helping them to rise to that challenge and to meet the needs of the patients - and particularly, here, the paediatric patients - in the very best way. I was also pleased to see that the ambulatory service has been extended now until March 2017, and that was key to that provision in the very first place, when we moved that down to the existing 12-hour service. But my question, I suppose, to you today is: we do know that there's going to be turnover of staff - we were informed that then, it's not new news, and it's not particularly urgent news. But what I want to know, Cabinet Secretary, is what support you would give to the health board, in helping them, in any way that they might request, to recruit the staff that they need, in west Wales, so that the service that they intend to keep doesn't have to rely continually on a temporary locum.
Welsh: Diolchaf i chi, Ysgrifennydd y Cabinet, am yr hyn yr ydych eisoes wedi'i ddweud. Fe wnaethoch ymuno â mi, yn ystod toriad yr haf, i weld drosoch eich hunan, ochr yn ochr â mi, a siarad â phawb sy'n ymwneud â darparu'r gofal hwn mewn gwasanaethau pediatrig, yng Nglangwili a hefyd yn Llwynhelyg. Ac mae'r hyn yr ydym wedi'i weld, a'r hyn yr ydym wedi'i glywed, yn cefnogi'n gryf yr hyn yr ydych newydd ei ddweud - bod gennym weithlu da iawn, iawn yno, sy'n darparu gwasanaeth gwirioneddol dda. Er hynny, rydych yn iawn i ddweud, ac mae'n wir, bod heriau o ran recriwtio ymgynghorwyr a staff eraill o fewn Cymru a thu hwnt i Gymru. Ac roedd yn ymddangos bod yr hyn a glywsom, a'r cynlluniau sydd ar y gweill, yn eu helpu i ymateb i'r her honno ac i ddiwallu anghenion y cleifion - ac yn arbennig, yn y fan yma, y cleifion pediatrig - yn y ffordd orau un. Roeddwn hefyd yn falch o weld bod y gwasanaeth symudol wedi'i ymestyn erbyn hyn hyd at fis Mawrth 2017, ac roedd hynny'n allweddol i'r ddarpariaeth honno yn y lle cyntaf, pan wnaethom leihau honno i'r gwasanaeth 12 awr sydd nawr yn bodoli. Ond fy nghwestiwn, am wn i, ichi heddiw yw: rydym yn gwybod y bydd trosiant staff - cawsom wybod hynny ar y pryd, nid yw'n newyddion newydd, ac nid yw'n newyddion arbennig o bwysig. Ond yr hyn yr hoffwn ei wybod, Ysgrifennydd y Cabinet, yw pa gymorth y byddech yn ei roi i'r bwrdd iechyd i'w helpu, mewn unrhyw fodd y gallent ofyn amdano, i recriwtio'r staff sydd eu hangen arnynt, yn y gorllewin, fel nad oes rhaid i'r gwasanaeth y maent yn bwriadu ei gadw ddibynnu'n barhaus ar locwm dros dro.
English: In asking the Cabinet Secretary for further information today, I can say to him that the paediatric service in Withybush, which is valued enormously by the local people, goes beyond maternity and is, in fact, part of the accident and emergency service that is provided there. The Royal College of Emergency Medicine say that you need a 24-hour paediatric service in order to maintain an A&E service. And, in the past, his predecessor has told me that the long-term aim is to restore paediatrics to a 24-hour service in Withybush. Now, he seems content with a 10 in the morning until 10 at night service, which, in fact, is an office-hours service, with a 30-minute on-call for consultants up to 10 o'clock at night. And the statement from Hywel Dda today, which confirms that that will continue, also says that further merging of on-call rotas will take place between Withybush and Glangwili. What, therefore, can the Cabinet Secretary say to local residents who actually want to see paediatrics return to 24 hours? Can they give up on that previous commitment by Hywel Dda itself, and a previous Government? And, if he thinks that it's delivering so well at present - and, of course, the staff and those who are working there are doing the very best they can - but is he really content to see a service delivered on this basis, in perpetuity, on the basis of locum recruitment?
Welsh: Wrth ofyn i Ysgrifennydd y Cabinet am fwy o wybodaeth heddiw, gallaf ddweud wrtho bod y gwasanaeth pediatrig yn Llwynhelyg, sy'n werthfawr iawn i'r bobl leol, yn mynd y tu hwnt i famolaeth a'i fod, mewn gwirionedd, yn rhan o'r gwasanaeth damweiniau ac achosion brys a ddarperir yno. Mae'r Coleg Brenhinol Meddygaeth Frys yn dweud bod angen gwasanaeth pediatrig 24 awr arnoch er mwyn cynnal gwasanaeth damweiniau ac achosion brys. Ac, yn y gorffennol, mae ei ragflaenydd wedi dweud wrthyf mai'r nod hirdymor yw adfer pediatreg i wasanaeth 24 awr yn Llwynhelyg. Nawr, mae'n ymddangos yn fodlon â gwasanaeth 10 y bore tan 10 y nos, sydd, mewn gwirionedd, yn wasanaeth oriau swyddfa, gyda 30 munud ar alwad i ymgynghorwyr hyd at 10 o'r gloch y nos. Ac mae'r datganiad gan Hywel Dda heddiw, sy'n cadarnhau y bydd hynny'n parhau, hefyd yn dweud y bydd mwy o uno rotâu ar alwad yn digwydd rhwng Llwynhelyg a Glangwili. Beth, felly, all Ysgrifennydd y Cabinet ei ddweud wrth drigolion lleol sydd mewn gwirionedd yn awyddus i weld pediatreg yn dychwelyd i 24 awr? A allant gefnu ar yr ymrwymiad blaenorol hwnnw gan Hywel Dda ei hun, a gan Lywodraeth flaenorol? Ac, os yw'n meddwl ei fod yn cyflawni mor dda ar hyn o bryd - ac, wrth gwrs, mae'r staff a'r bobl sy'n gweithio yno yn gwneud eu gorau glas - ond a yw ef wir yn fodlon gweld darparu gwasanaeth ar y sail hon, am byth, ar sail recriwtio locwm?
English: I call on Simon Thomas to ask the third urgent question.
Welsh: Rwyf yn awr yn galw ar Simon Thomas i ofyn y trydydd cwestiwn brys.
English: We welcome the decision to build a third runway at Heathrow, which will benefit Welsh passengers, bring tourists to Wales, help our exporters reach new markets and create jobs.
Welsh: Rydym yn croesawu'r penderfyniad i adeiladu trydydd llwybr glanio yn Heathrow, a fydd o fudd i deithwyr yng Nghymru, yn dod â thwristiaid i Gymru, yn helpu ein hallforwyr i gyrraedd marchnadoedd newydd ac yn creu swyddi.
English: Thank you for that statement. It would have been good to have a statement rather than hearing through the press about something that is so important, both economically and environmentally. But I'll put the environmental questions to one side in terms of climate change and a third runway at Heathrow, and the placing of that at Heathrow rather than somewhere else, and turn to what exactly this Welsh Government has negotiated with Heathrow and the Westminster Government that will benefit Wales. I will turn to the memorandum that's been discussed between Heathrow and the Scottish Government, which talks, among other things, about up to 16,000 new jobs in Scotland because of Heathrow, £200 million of capital expenditure in Scotland in terms of planning and construction, £10 million for the development of new air routes internally within the UK and a reduction of £10 per capita for the landing fees between Scottish airports and Heathrow. These all look like a valuable package for the Scottish Government, which, I'm sure, justifies the Scottish Government's support for a third runway at Heathrow. So, what exactly has the Welsh Government got for their support? Given that the Government's failed even to ensure the devolution of APD to us here in Wales, how will this development benefit passengers from Wales?
Welsh: Diolch am y datganiad. Mi fyddai wedi bod yn beth da i gael datganiad - yn hytrach na thrwy'r wasg - i'r Cynulliad am rywbeth mor bwysig yn economaidd ac yn amgylcheddol. Rwy'n gosod i'r neilltu am heddiw y cwestiynau amgylcheddol a newid hinsawdd ynglŷn â thrydedd redfa yn Heathrow, a lleoliad honno yn Heathrow yn hytrach na rhywle arall, ac yn troi at beth yn union y mae'r Llywodraeth hon wedi negodi â Heathrow a Llywodraeth San Steffan a fydd o fudd i Gymru. Rwy'n troi at y memorandwm sydd wedi'i drafod rhwng Heathrow a Llywodraeth yr Alban, sydd yn sôn, ymysg pethau eraill, am hyd at 16,000 o swyddi newydd yn yr Alban yn cael eu creu oherwydd Heathrow, £200 miliwn o wariant cyfalaf yn yr Alban ynglŷn â chynllunio ac adeiladu, £10 miliwn ar gyfer datblygu llwybrau hedfan newydd yn fewnol yn y Deyrnas Gyfunol a gostyngiad o £10 y pen ar gyfer taliadau glanio rhwng meysydd awyr yr Alban a Heathrow. Mae'r rhain i gyd yn edrych i fi fel pecyn o werth i Lywodraeth yr Alban, sydd yn cyfiawnhau, mae'n siŵr, Llywodraeth yr Alban yn dweud pam eu bod nhw'n cefnogi trydedd redfa yn Heathrow. Beth yn union y mae Llywodraeth Cymru wedi'i gael allan o'i chefnogaeth, felly? O ystyried bod y Llywodraeth wedi methu hyd yn oed â sicrhau datganoli APD i ni yma yng Nghymru, ym mha ffordd fydd y datblygiad yma o help i deithwyr o Gymru?
English: Yet again, I have to, Cabinet Secretary, express my surprise that this Government and many of those in this Chamber are supporting a south-east-England-centric project that has no real identified benefits for the Welsh economy. Indeed, I would paraphrase the old holiday adage: what happens in the south-east stays in the south-east. Would it not have been better to have promoted the potential of regional airports? You talk about passengers and the ease of access for Welsh passengers now to fly from Heathrow, surely Cardiff Airport has the ability to take the largest of jets, and it would be much better promoting Cardiff Airport to be the place for people not only to fly from Wales but also to come into Wales. This seems to be very strange thinking, as far as I can see, and especially, as has been pointed out, as we have no direct benefits from construction that have been agreed with the Westminster Parliament.
Welsh: Unwaith eto, mae'n rhaid imi, Ysgrifennydd y Cabinet, fynegi fy syndod bod y Llywodraeth hon a llawer o'r bobl yn y Siambr hon yn cefnogi prosiect sy'n canolbwyntio ar dde-ddwyrain Lloegr heb unrhyw wir fanteision a nodwyd i economi Cymru. Yn wir, byddwn yn aralleirio'r hen ddywediad gwyliau: mae'r hyn sy'n digwydd yn ne-ddwyrain Lloegr yn aros yn ne-ddwyrain Lloegr. Oni fyddai wedi bod yn well hyrwyddo potensial meysydd awyr rhanbarthol? Rydych yn sôn am deithwyr a pha mor hawdd yw hi i deithwyr Cymru nawr hedfan o Heathrow, ond yn sicr mae gan Faes Awyr Caerdydd y gallu i gymryd yr awyrennau mwyaf, a byddai'n llawer gwell hyrwyddo Maes Awyr Caerdydd fel y lle, nid yn unig i bobl hedfan o Gymru ond hefyd i ddod i Gymru. Mae hwn yn ymddangos yn feddylfryd rhyfedd iawn, cyn belled ag y gallaf weld, ac yn enwedig, fel y nodwyd, gan nad yw'r gwaith adeiladu'n creu unrhyw fuddiannau uniongyrchol inni, sydd wedi eu cytuno â Senedd San Steffan.
English: The Member would be right if it wasn't for the fact that so many people from Wales actually use Heathrow Airport, and regardless of the success of Cardiff Airport, Cardiff Airport will never compete as an international hub with Heathrow. Cardiff can, however, act as a complementary airport for Heathrow, and that's what the chair of the airport, Roger Lewis, has spoken about on a number of occasions. That's why we've been investing so heavily in that airport. Let's not forget, in this Chamber, that it was the Conservatives, and Andrew R. T. Davies, who was so critical moments ago, who wanted to close the airport. It was this Labour Government that saved the airport. It's this Labour Government that's made the airport an incredible success story. Let's face facts here - [Interruption.] Let's face facts here: if you want to look at who saved the airport, look to this front bench. It's this Government that's achieved the success of Cardiff Airport.
Welsh: Byddai'r Aelod yn iawn oni bai am y ffaith bod cynifer o bobl o Gymru mewn gwirionedd yn defnyddio Maes Awyr Heathrow, a waeth beth yw llwyddiant Maes Awyr Caerdydd, ni wnaiff Maes Awyr Caerdydd byth gystadlu â Heathrow fel canolbwynt rhyngwladol. Gall Caerdydd, fodd bynnag, weithredu fel maes awyr cyflenwol i Heathrow, a dyna beth mae cadeirydd y maes awyr, Roger Lewis, wedi sôn amdano ar sawl achlysur. Dyna pam yr ydym wedi bod yn buddsoddi cymaint yn y maes awyr hwnnw. Dewch inni beidio ag anghofio, yn y Siambr hon, mai'r Ceidwadwyr, ac Andrew R.T. Davies, sydd newydd fod mor feirniadol, oedd yn dymuno cau'r maes awyr. Y Llywodraeth Lafur hon a achubodd y maes awyr. Y Llywodraeth Lafur hon sydd wedi gwneud y maes awyr yn llwyddiant anhygoel. Gadewch inni wynebu ffeithiau yma - [Torri ar draws.] Gadewch inni wynebu ffeithiau yma: os ydych am edrych ar bwy a achubodd y maes awyr, edrychwch ar y fainc flaen hon. Y Llywodraeth hon sydd wedi cyflawni llwyddiant Maes Awyr Caerdydd.
English: I thank the Member for his question. Yesterday's decision by the Home Secretary is deeply disappointing. The First Minister made Welsh Government support for an inquiry clear in July. Especially in the light of the Hillsborough inquiry findings, the case for an inquiry is overwhelming. We are in the process of reiterating our views to the UK Government.
Welsh: Diolch i'r Aelod am ei gwestiwn. Mae penderfyniad ddoe gan yr Ysgrifennydd Cartref yn siomedig dros ben. Gwnaeth y Prif Weinidog hi'n glir ym mis Gorffennaf bod Llywodraeth Cymru o blaid ymchwiliad. Yn enwedig yng ngoleuni canfyddiadau ymchwiliad Hillsborough, mae'r achos o blaid ymchwiliad yn llethol. Rydym yn y broses o ailadrodd ein barn i Lywodraeth y DU.
English: Diolch. Minister, the battle for Orgreave witnessed one of the worst days of violence in the 1984 miners' strike, and yet yesterday the Home Secretary turned down a public inquiry on the grounds that it wasn't serious enough. She said that there were no wrongful convictions, but as Tyrone O'Sullivan, who was at Orgreave, made clear this morning, there were wrongful arrests, there was mass violence instigated by the South Yorkshire Police, and there were careers ended - the men who were arrested never worked for the National Coal Board again. The Independent Police Complaints Commission has unearthed evidence of perjury and of perverting the course of justice. Papers revealed under the 30-year rule and, indeed, memoirs of Ministers have shown that the police were deliberately used for political ends and that the instruments of the state were used to crush a lawful strike. Indeed, William Waldegrave in his memoir referred to the police being sent in to crack heads. Minister, does not the evidence of the Hillsborough inquiry show that when things go badly wrong, the best thing to do is to be open and transparent and admit and learn from those mistakes? It's deeply disappointing to people from the mining communities that many of us represent that this opportunity wasn't taken and it will make it even more difficult to rebuild trust in authorities.
Welsh: Diolch. Weinidog, roedd y frwydr am Orgreave yn un o'r diwrnodau mwyaf treisgar yn streic y glowyr ym 1984, ac eto ddoe gwrthododd yr Ysgrifennydd Cartref ymchwiliad cyhoeddus ar y sail nad oedd yn ddigon difrifol. Dywedodd nad oedd dim collfarnau anghyfiawn, ond fel yr eglurodd Tyrone O'Sullivan, a oedd yn Orgreave, y bore yma, roedd arestiadau anghyfiawn, roedd trais torfol a gychwynnwyd gan Heddlu De Swydd Efrog, a daeth gyrfaoedd i ben - ni wnaeth y dynion a gafodd eu harestio erioed weithio i'r Bwrdd Glo Cenedlaethol wedyn. Mae Comisiwn Cwynion Annibynnol yr Heddlu wedi datgelu tystiolaeth o dyngu anudon ac o wyrdroi cwrs cyfiawnder. Mae papurau a ddatgelwyd o dan y rheol 30 mlynedd ac, yn wir, cofiannau Gweinidogion wedi dangos bod yr heddlu wedi eu defnyddio'n fwriadol at ddibenion gwleidyddol, a bod offerynnau'r wladwriaeth wedi eu defnyddio i sathru ar streic gyfreithlon. Yn wir, cyfeiriodd William Waldegrave yn ei gofiant at anfon yr heddlu i mewn i gracio pennau. Weinidog, onid yw tystiolaeth ymchwiliad Hillsborough yn dangos, pan aiff pethau o chwith, mai'r peth gorau i'w wneud yw bod yn agored ac yn dryloyw a chyfaddef y camgymeriadau hynny a dysgu oddi wrthynt? Mae'n siomedig iawn i bobl o'r cymunedau glofaol y mae llawer ohonom yn eu cynrychioli nas achubwyd ar y cyfle hwn a bydd yn ei gwneud hyd yn oed yn anoddach i ailadeiladu ymddiriedaeth yn yr awdurdodau.
English: I thank the Member for his comments. Of course, like many people in Wales, I am disappointed by the decision but, ultimately, policing is a UK Government responsibility. However, the Home Secretary did say in her response that this was not in the wider public interest. The Welsh Government, we do not agree with that position. We are not convinced yet that the alleged issue that the police were operating on instruction of political interference on an operational policy - that it has not been demonstrated that was not the case. Justice delayed is justice denied, and we believe, still, after those many years, the rule of law to remedy an injustice is to restore the confidence of people in policing and we believe a public inquiry is the right thing to do.
Welsh: Diolch i'r Aelod am ei sylwadau. Wrth gwrs, fel llawer o bobl yng Nghymru, rwy'n siomedig ynglŷn â'r penderfyniad, ond, yn y pen draw, cyfrifoldeb Llywodraeth y DU yw plismona. Fodd bynnag, dywedodd yr Ysgrifennydd Cartref yn ei hymateb nad oedd hyn er lles y cyhoedd ehangach. Nid ydym ni, Llywodraeth Cymru, yn cytuno â'r safbwynt hwnnw. Nid ydym yn argyhoeddedig eto nad yw'r mater honedig bod yr heddlu'n gweithredu ar gyfarwyddyd ymyrraeth wleidyddol ar bolisi gweithredol - nad yw wedi'i ddangos nad oedd hynny'n wir. Mae arafu cyfiawnder yn gyfystyr â gwrthod cyfiawnder, ac rydym yn credu, o hyd, ar ôl y blynyddoedd lawer hyn, mai rheolaeth y gyfraith i wneud iawn am anghyfiawnder yw adfer hyder pobl mewn plismona ac rydym yn credu mai cynnal ymchwiliad cyhoeddus yw'r peth iawn i'w wneud.
English: I thank the Member for his comments. I watched earlier in the questions in Westminster the right honourable Member Chris Bryant raising the issue of miners from the Rhondda in plimsolls and T-shirts confronting riot squads on horses chasing them down the streets. If it was wrong then, it is wrong now. The fact of the matter is that the reasons given by the Home Secretary, I believe, were invalid. There was the excuse that there was no evidence, when there are many videos, there are many photographs, and there are many trial transcripts of this event. The fact of the matter is: how do we know, how do the public know that there was no political interference in the way that was dealt with? I cannot stand here and defend that policy; the UK Government should do that. The police and crime commissioners and, indeed, the south Yorkshire police commissioner who has also agreed and said there should be a public inquiry - it's something I will review in terms of our relationship, but, as I said, it is a non-devolved issue, but we do hold a very strong view in this Welsh Government.
Welsh: Diolch i'r Aelod am ei sylwadau. Yn gynharach, bûm yn gwylio'r cwestiynau yn San Steffan pryd y soniodd y gwir anrhydeddus Aelod Chris Bryant am lowyr o Gwm Rhondda mewn esgidiau cynfas a chrysau-T yn wynebu sgwadiau terfysg ar geffylau a oedd yn eu hela i lawr y strydoedd. Os oedd yn gamwedd bryd hynny, mae'n gamwedd heddiw. Y ffaith amdani yw bod y rhesymau a roddwyd gan yr Ysgrifennydd Cartref, rwy'n credu, yn annilys. Yr esgus oedd nad oedd unrhyw dystiolaeth, ond mae llawer o fideos, mae llawer o luniau, ac mae llawer o drawsgrifiadau treial o'r digwyddiad hwn. Y ffaith amdani yw: sut yr ydym ni'n gwybod, sut y mae'r cyhoedd yn gwybod nad oedd ymyrraeth wleidyddol yn y ffordd yr ymdriniwyd â hynny? Ni allaf sefyll yn y fan yma ac amddiffyn y polisi hwnnw; Llywodraeth y DU ddylai wneud hynny. Mae'r comisiynwyr heddlu a throseddu ac, yn wir, comisiynydd heddlu de swydd Efrog sydd hefyd wedi cytuno a dweud y dylid cynnal ymchwiliad cyhoeddus - mae'n rhywbeth y byddaf yn ei adolygu o ran ein perthynas, ond, fel y dywedais, nid yw'r mater hwn wedi'i ddatganoli, ond mae gennym farn gref iawn yn y Llywodraeth Cymru hon.
English: Llywydd, we all saw what happened with the Hillsborough disaster and the length of time it took for the truth to come out. Continued delays on Orgreave are unacceptable. It is very odd that 30 years is too long to conduct an inquiry into what happened here, and yet 30 years isn't long enough to release the Cabinet papers with the instructions to operational policing at that event. I would suggest that the Home Secretary reconsiders her view in terms of the options that she has to consider in the best interests of bringing communities together right across the UK and, in particular, Yorkshire, because this will not go away. If it was wrong then, it is still wrong today.
Welsh: Lywydd, gwelsom i gyd yr hyn a ddigwyddodd gyda thrychineb Hillsborough a faint o amser a gymerodd i'r gwir ddod allan. Mae oedi parhaus ar Orgreave yn annerbyniol. Mae'n rhyfedd iawn bod 30 mlynedd yn rhy hir i gynnal ymchwiliad i'r hyn a ddigwyddodd yma, ac eto nid yw 30 mlynedd yn ddigon hir i ryddhau papurau'r Cabinet â'r cyfarwyddiadau plismona gweithredol yn y digwyddiad hwnnw. Byddwn yn awgrymu bod yr Ysgrifennydd Cartref yn ailystyried ei barn o ran y dewisiadau sydd ganddi i'w hystyried er pennaf les dod â chymunedau ynghyd ledled y DU ac, yn enwedig, yn Swydd Efrog, oherwydd ni wnaiff hyn ddiflannu. Os oedd yn gamwedd bryd hynny, mae'n dal i fod yn gamwedd heddiw.